recursal/SuperWikiNEXT-32B huggingface dataset:
Kranjska klobasa.
**Kranjska klobasa** (Inggeris Australia: **Kransky**, Jerman: **Krainer Wurst**, loghat Itali Trieste: **luganighe de Cragno**) merupakan sosej Slovenia yang hampir serupa dengan kielbasa atau sosej Poland di Amerika Utara.

Kata nama *klobasa* rmerujuk kepada sosej kecil secara amnya disediakan menyeluruh dalam Slovenia. *Kranjska klobasa* digunakan dalam bahasa Jerman ditemui dalam buku masakan *Süddeutsche Küche*. Versi Slovenia, *kranjska klobasa* pula dijumpai dalam edisi keenam *Slovenska kuharica* (Buku Masakan Slovenia) oleh Felicita Kalinšek pada 1912.

*Kranjska klobasa* mengandungi sekurang-kurangnya 75-80% daging khinzir dan 20% bacon. Ia juga mengandungi 5% air, air garam, sedikit bawang putih, "saltpetre" dan lada hitam. Tiada bahan-bahan lain digunakan. Daging tersebut mesti dipotong secara kecil-kecil dengan 10 hingga 13 mm dan bacon 8 hingga 10 mm. Pengisian yang perlu disumbat ke dalam usus daging dari 32 hingga 36 mm. Kemudian, makanan terbentuk dengan panjang dari 12 hingga 16 cm dan berat dari 180 hingga 220 gram. 

Sosej ini juga boleh disediakan bersama kari, cendawan, sos tomato dan juga sekeping roti. Pada langkah pertama, roti atau bun perlu dipotong dan membuat lubang di tengah dengan 1-inci-diameter (25 mm). Seterusnya, letakkan sos di dalam lubang itu. Kemudian, baru letakkan cendawan, sosej dan banyak lagi.

Kranjska klobasa dikenali sebagai Kransky di Australia, yang dibawa oleh imigran Slovenia selepas perang pada era 1940an dan 1950an. Kransky juga amat popular di New Zealand selain Australia.

Catatan
-------

1. ↑  Bogataj Janez (2007). *Taste Slovenia*. Rokus Gifts. ISBN 978-9-6165-3139-9.

Pautan luar
-----------

* *Kranjska klobasa* with photo
**Konsep kendiri** merupakan penilaian seseorang terhadap dirinya atau cara dia menganggap tentang dirinya secara positif atau negatif. Untuk membina konsep kendiri seseorang juga menerima penilaian daripada orang lain. Hal ini meliputi persepsi tentang diri dan alam sekelilingnya melalui dirinya dan juga perasaan tentang kebolehannya meliputi keyakinan dan harga dirinya.

Carl Rogers (1950), mendefinisikan konsep kendiri sebagai suatu gambaran persepsi seseorang tentang ciri-ciri dan kebolehannya, persepsi dan konsep kendiri berbanding dengan orang lain dan persekitarannya.Terdapat juga kajian yang dilakukan mengenai cara memahami konsep kendiri

Dari segi psikologi, Hall dan Landsay seperti yang dipetik oleh Staats (1963), berpendapat konsep kendiri boleh dilihat dalam 2 cara, iaitu:

* tanggapan diri seseorang individu
* proses yang menentukan tingkah laku seseorang individu

Syarifah Alawiah (1987), pula menyatakan kendiri merupakan suatu organisasi, peribadi bagi seseorang individu yang unik dan dinamik lahir daripada interaksinya dengan persekitaran. Hal tersebut seterusnya akan menentukan ciri tingkah laku perasaan dan fikiran.

Konsep Kendiri Positif
----------------------

Seseorang itu percaya dan yakin kepada diri sendiri secara lebih sihat, mempunyai minat yang baik dan objektif serta tidak terlalu sensitif. Ia juga meliputi sikap terbuka dan memberi pendangan jika wujud keadaan yang tidak baik dan stabil.

Ciri-ciri Konsep Kendiri Positif
--------------------------------

* Menghargai
* Memuji orang lain
* Puas hati dengan pencapaian
* Murah hati
* Mudah berkawan
* Puas hati dengan dirinya
* Berpuas hati dengan bahan-bahan kepunyaannya
* Peramah

Ciri-ciri Konsep Kendiri Negatif
--------------------------------

* Cenderung untuk merasa salah
* Takut kepada kegagalan
* Sering merasa bimbang
* Cepat berkecil hati walaupun melibatkah masalah kecil
* Pencapaian akademik yang rendah
* Tidak gemar kerja mencabar
* Kurang keyakinan pada diri sendiri
* Kurang berminat untuk mendapatkan maklum balas
* Melihat diri sebagai kurang menarik dari segi personaliti

Rujukan
-------

1. ↑  "*Memahami Konsep Kendiri*" Universiti Teknologi Malaysia  Diarkibkan 2010-04-04 di Wayback Machine

Lihat juga
----------

* Asertif
* Tingkah laku manusia

Pautan Luar
-----------

* Peranan motivasi pembelajaran, gaya keibubapaan dan sikap dengan pencapaian akademik  Diarkibkan 2012-07-08 di Wayback Machine
Bangunan mahkamah di Ljubljana.
**Mahkamah Perlembagaan Slovenia** (Slovene: *Ustavno sodišče Republike Slovenije*code: sl is deprecated , **US RS**) ialah sebuah mahkamah khas yang ditubuhkan berdasarkan peruntukan Perlembagaan Slovenia. Sejak penubuhan, mahkamah ini berada di ibu kota Ljubljana. Mahkamah Perlembagaan ditubuhkan seawal 1963, tetapi kepentingannya tidak berkembang sehingga Slovenia mencapai kemerdekaan pada 1991. Mahkamah ini terdiri daripada sembilan orang hakim yang dipilih oleh Perhimpunan Kebangsaan atas cadangan Presiden Republik selama sembilan tahun tanpa kebolehan menyambung jawatan. Kemudian, para hakim memilih Presiden antara mereka. Mahkamah memutuskan dalam tiga bahagian dengan tiga orang hakim setiap satu - sivil, jenayah dan pentadbiran.

Rujukan
-------

1. ↑  Vacík, Milan; Šimíček, Vojtěch (1999). *Ústavní soud Republiky Slovinské*. Brno: Masaryk University. m/s. 91-92. ISBN 80-210-2219-1.
2. ↑  "Položaj". *Ustavno sodišče RS* (dalam bahasa Slovenia). 2009. Diarkibkan daripada yang asal pada 2009-12-29. Dicapai pada 2009-12-05.

Pautan luar
-----------

* (dalam bahasa Slovene) Tapak web rasmi

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
	+ 2
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Amerika Syarikat

 |
**Makhluk Halus** merujuk kepada makhluk yang tidak mempunyai jasad sebagaimana manusia. Makhluk halus diyakini wujud oleh kebanyakan masyarakat di dunia, lebih-lebih lagi dalam kalangan masyarakat primitif. Kewujudan makhluk halus boleh dikesan dalam cerita-cerita dongeng, kitab agama, dan cerita-cerita lisan. Meskipun demikian, sesetengah pihak mengklasifikasikan jin dan syaitan ke dalam kelompok makhluk halus juga.

Terdapat kepercayaan bahawa membakar kemiyan bersama sejenis getah yang diambil daripada pokok Morhabshi mampu menjauhkan atau menghindari makhlus halus. 

Dalam masyarakat Melayu-Islam, bacaan ayat-ayat suci al Quran merupakan cara terbaik bagi menghindari makhluk halus ini.

Contoh-contoh Makhluk Halus dalam Alam Melayu adalah seperti berikut:

1. Syaitan / Iblis
2. Polong
3. Pucung
4. Pontianak
5. Penanggalan
6. Jin Pelesit
7. Mambang
8. Hantu
9. Orang bunian
10. Toyol
11. Haiwan jadian
12. Jin Ifrit
13. Jembalang
14. Binatang Keramat
15. Malaikat

Lihat Juga
==========

* Ilmu Hitam

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Prof. Dr. Maketab Mohamed** merupakan Presiden Persatuan Pencinta Alam Malaysia. Beliau telah melibatkan diri bersama persatuan tersebut sejak tahun 1986, yang ketika itu beliau bernaung dibawah Persatuan Pencinta Alam Malaysia, cawangan negeri Selangor.

Pembinaan kilang Lynas Corporation Ltd
--------------------------------------

Beliau menerima penjelasan Prof. Dr. Ahmad Termizi Ramli dan Dr. Che Rosli Che Mat (Ahli Parlimen Hulu Langat) berhubung pembinaan kilang memproses unsur nadir bumi di Lynas di Kuantan,Pahang. Kenyataan dua saintis itu telah disiarkan Buletin Utama, TV3 pada 24 Ogos 2011. Penjelasan itu menempelak Ahli Parlimen Kuantan dari Parti Keadilan Rakyat (PKR), Fuziah Salleh.

Projek Lynas hendaklah terlebih dahulu diluluskan oleh Agensi Tenaga Atom Antarabangsa (IAEA).

Kebimbangan mengenai pencemaran itu disebabkan kes sebelum di mana nadir bumi di Maywood Site, Amerika Syarikat melalui anak sungai yang membawa bahan cemar ke kawasan sekitar.

Rujukan
-------

1. ↑  "salinan arkib". Diarkibkan daripada yang asal pada 2009-05-18. Dicapai pada 2011-08-27.
2. ↑  Lynas dilihat secara objektif bukan politik
3. ↑  "Maywood Site". Diarkibkan daripada yang asal pada 2011-10-22. Dicapai pada 2011-08-27.

Pautan luar
-----------

* Diarkibkan 2008-11-20 di Wayback Machine

|  |  |
| --- | --- |
| Ikon tunas | Rencana biografi berkaitan orang Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
|  |
| --- |
| **Buku / Novel** |
| Kulit buku Manifestasi Tulisan *Jawi*. |
| Manifestasi Tulisan "Jawi" |
| **Siri** |  |
| **Pengarang Asal** |  |
| **Penterjemah** |  |
| **ISBN** | ISBN 967-9935-71-X |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Penerbit Jabatan Muzium Negara |
| **Negara** | Malaysia Malaysia |
| **Bahasa** | bahasa Inggeris |
| **Tahun Keluaran** | 2006 |
| **Bilangan Muka Surat** |  |
| **Harga** | $50.00 Kulit tebal (2006) |

Buku ***Manifestasi Tulisan "Jawi"***  merupakan sebuah buku dalam bahasa Inggeris yang diterbitkan pada tahun 2006. Ia memiliki nombor ISBN 967-9935-71-X dan berharga RM$50.00 Kulit tebal. 
  
  
***Manifestasi Tulisan "Jawi"***  ini diterbitkan oleh Jabatan Muzium Negara.

Ringkasan
---------

Buku ini membincangan mengenai tulisan jawi dan kegunaannya di kalangan masyarakat Melayu.

Surat menyurat
--------------

Buku ini boleh didapati dari:-

Ketua Pengarah
Jabatan Muzium Malaysia
Jalan Damansara
50566 Kuala Lumpur
(u.p.: Unit Perpustakaan)
Tel: 03-22826255 X 277

Lihat juga
----------

* Muzium Negara Malaysia

Pautan luar
-----------

* Buku *Manifestasi Tulisan "Jawi"*
Bagi komik Korea, lihat Manhwa.
**Manhua** (Cina ringkas: 漫画code: zh is deprecated ; Cina tradisional: 漫畫code: zh is deprecated ; Pinyin Mandarin: *Mànhuà*; Jyutping: maan6 waa2) adalah komik berbahasa Cina yang dikeluarkan di Tanah Besar China, Hong Kong, dan Taiwan.

Asal Kata
---------

Kata "manhua", dari segi bahasanya bermaksud "lakaran-lakaran spontan", adalah istilah asal kurun ke-18 yang digunakan di dalam seni lukisan dakwat hitam Cina. Ianya dikenali di Jepun sebagai manga pada awal kurun ke-19. Feng Zikai, memperkenalkan semula istilah ini dalam bentuk moden dalam kartun-kartun bersirinya pada tahun 1925 yang bertajuk *Zikai Manhua*.

Sejarah
-------

*The Situation in the Far East*, satu manhua tahun 1899 oleh Tse Tsan-tai
*Unfortunate Love*, muka depan untuk *Shanghai Manhua* (16 Jun 1928) oleh Ye Qianyu
"Abandon the Civilian Life, Join the Army": Manhua Mr. Wang Ye Qianyu pada 1939 yang menggambarkan hidup pelukis komik berkenaan sewaktu Pencerobohan Jepun ke atas China
Contoh-contoh lukisan tertua Cina yang masih ada ialah ukiran batu dari kurun ke-11 SM dan pasu dari 5000 hingga 3000 SM. Contoh-contoh yang lain termasuklah lukisan-lukisan berus dari Dinasti Ming, satu lukisan satira berjudul "Peacocks" di awal Dinasti Qing oleh pelukis Zhu Da, dan satu hasil kerja yang dipanggil "Ghosts' Farce Pictures" dari sekitar 1771 oleh Luo Liang-feng. Manhua Cina dilahirkan lewat kurun ke-19 dan ke-20, kira-kira antara tahun 1867 hingga 1927.

Istilah
-------

Jenis
-----

Sebelum istilah asal diwujudkan, seni ini dikenali dengan beberapa nama.

| English | Pinyin | Chinese (tradisional/ringkas) |
| --- | --- | --- |
| Gambar-gambar kiasan | Rúyì Huà | 如意畫 / 如意画 |
| Gambar-gambar Sindiran | Fĕngcì Huà | 諷刺畫 / 讽刺画 |
| Gambar-gambar Politik | Zhèngzhì Huà | 政治畫 / 政治画 |
| Gambar-gambar Semasa | Shíshì Huà | 時事畫 / 时事画 |
| Gambar-gambar Pelaporan | Bàodǎo Huà | 報導畫 / 报导画 |
| Gambar-gambar Perakaman | Jìlù Huà | 紀錄畫 / 纪录画 |
| Gambar-gambar Hiburan | Huáji Huà | 滑稽畫 / 滑稽画 |
| Gambar-gambar Komedi | Xiào Huà | 笑畫 / 笑画 |
|

Manhua hari ini hanya dikelaskan kepada 4 jenis sahaja.

| English |
| --- |
| Manhua satira dan politik |
| Manhua lucu |
| Manhua Aksi |
| Manhua Kanak-Kanak |
|

Ciri-Ciri
---------

Lihat juga
----------

* Senarai manhua
* Senarai penerbit manhua

Rujukan
-------

### Rujukan dalaman

1. ↑  Petersen, Robert S. (2011). *Comics, Manga, and Graphic Novels: A History of Graphic Narratives*. ABC-CLIO. ISBN 9780313363306.
2. 1 2  Wong, Wendy Siuyi. [2002] (2001) *Hong Kong Comics: A History of Manhua*. Princeton Architectural Press, New York. ISBN 1-56898-269-0

Pautan Luar
-----------

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Manik Baily
Cincin permata
Kesan **manik Baily** adalah satu ciri gerhana matahari penuh. Ketika Bulan melalui di hadapan Matahari sewaktu gerhana matahari penuh, topografi sembir Bulan yang berceranggah membolehkan "manik-manik" cahaya matahari melepasi di sesetengah tempat, dan tidak di tempat lain. Fenomena ini dinamakan sempena Francis Baily, orang pertama yang memberikan penerangan yang tepat berkenaan kejadian ini pada tahun 1836. Kesan cincin permata boleh dilihat apabila hanya satu "manik" ini yang tinggal; permata yang bersinar yang terletak dalam cincin yang terang di sekeliling bayangan Bulan.

Bulan mempunyai bentuk muka bumi yang pelbagai kerana kewujudan banyak gunung, kawah, lembah dan ciri-ciri topografi yang lain. Ketaksekataan sembir Bulan ("sisi" Bulan yang dilihat dari jauh) diketahui dengan tepat daripada pemerhatian-pemerhatian hijab gesel bintang-bintang. Oleh itu, ahli astronomi memahami dengan agak baik gunung-gunung dan lembah-lembah Bulan yang mana akan menyebabkan kemunculan manik-manik ini sebelum kejadian gerhana. Manik-manik Baily hanya muncul selama beberapa saat di tengah kawasan laluan gerhana, tetapi jangka masanya tertinggi di pinggir laluan umbra, iaitu sekitar 1-2 minit.

Manik Baily dan kesan cincin permata tidak selamat dilihat secara terus tanpa memakai perlindungan mata yang sesuai kerana dalam kedua-dua keadaan, fotosfera Matahari masih boleh dilihat.

Dalam media
-----------

Cosmas Damian Asam mungkin merupakan pelukis realistik terawal yang melukis satu gerhana matahari penuh dan kesan cincin permata. Lukisannya disiapkan pada tahun 1735.

Fenomena manik Baily boleh dilihat dalam babak kredit pembukaan rancangan TV NBC, *Heroes*.

Rujukan
-------

1. ↑  Baily, Francis. "On a remarkable phenomenon that occurs in total and annular eclipses of the sun". *Monthly Notices of the Royal Astronomical Society, Vol. 4, p.15*. Bibcode:1836MNRAS...4...15B.
2. ↑  Littmann, Mark (1999). *Totality - Eclipses of the Sun*. Oxford University Press. m/s. 65–66. ISBN 0-19-513179-7. Unknown parameter `|coauthors=` ignored (`|author=` suggested) (bantuan)
3. ↑  O. Staiger. "The Experience of Totality".
4. ↑  "A Solar Eclipse Painting from the 1700s". Astronomy Picture of the Day. 2008-01-28.

Pautan luar
-----------

* "What to See During an Eclipse Continued". Exploratorium. 2009-06-22.
* Joseph B. Gurman (2005-04-14). "Total Solar Eclipse of 1998 February 26". Pusat Penerbangan Angkasa Goddard.
|  |
| --- |
|  |
|  |
|  |
|  |


**Masjid Al-Osmani** adalah masjid di Medan, Sumatera Utara, Indonesia. Masjid ini juga dikenali sebagai Masjid Labuhan kerana lokasinya di daerah Medan Labuhan. Masjid ini terletak di jalan KL Yos Sudarso, Kecamatan Pekan Labuhan, kira-kira 20 kilometer di utara kota Medan. Di hadapan masjid ini ada sebuah sekolah bernama YASPI School (Yayasan Pendidikan Islam) dan tidak jauh dari masjid terdapat sebuah kuil Cina bernama *Pekong Lima* dan di depan kuil ada jalan yang menuju ke pasar Labuhan. Masjid ini adalah yang tertua di bandar Medan. 

Masjid Al-Osmani dibina pada tahun 1854 oleh Sultan Deli 7, **Sultan Osman Perkasa Alam** dengan menggunakan bahan kayu. Kemudian pada tahun 1870 hingga 1872 masjid yang terbuat dari kayu dibina untuk menjadi bangunan tetap oleh anak Sultan Osman, **Sultan Mahmud Perkasa Alam** yang juga menjadi Sultan Deli Deli ke-8. 

 Masjid itu, sekitar 1900-1916 
Sehingga sekarang, selain digunakan sebagai tempat ibadat, masjid itu juga digunakan sebagai peringatan dan perayaan cuti keagamaan dan tempat berlepas ke tempat penyerahan jemaah hibrida yang datang dari daerah utara Medan. Di dalam masjid ini terdapat lima pemakaman diraja yang menguburkan Tuanku Panglima Pasutan, Tuanku Panglima Gendar Wahid (Sultan ke-5 Deli), Sulthan Amaluddin Perkasa Alam (Sultan ke-6 Deli), Sultan Osman Perkasa Alam, dan Sulthan Mahmud Perkasa Alam.

Seni bina
---------

Apabila dibina dahulu, masjid Al-Osmani diukur hanya 16 x 16 meter dengan bahan utama kayu. Pada tahun 1870, Sultan Mahmud Al-Rashid Deli VIII mempunyai masjid yang direka bentuk semula oleh arkitek Belanda GD Langereis. Di samping dibina secara tetap, dengan bahan dari Eropah dan Persia, juga berkembang menjadi 26 x 26 meter. Pengubahsuaian telah siap pada tahun 1872. 

Beberapa pemulihan bangunan masjid ini telah dilakukan tanpa kehilangan seni bina asal bangunan itu adalah gabungan dari Timur Tengah, India, Sepanyol, Melayu, dan Cina. 

Gabungan seni bina berdasarkan empat negara, contohnya pintu berhias Cina yang berhias masjid, ukiran bangunan yang dipenuhi oleh India, dan seni bina gaya dan perhiasan Eropah yang dipenuhi dengan Timur Tengah. Reka bentuknya unik, bergaya India dengan kubah tembaga segi lapan. Kubah diperbuat daripada tembaga dengan berat hingga 2.5 tan 

Masjid Al-Osmani kebanyakannya berwarna kuning, dengan warna kuning keemasan yang merupakan warna kebanggaan orang Melayu, warna-warna ditafsirkan atau menunjukkan kemegahan dan kemuliaan. Kemudian digabungkan dengan warna hijau menunjukkan falsafah Islam.

Rujukan
-------

1. ↑  "Masjid Al-Osmani". 16 June 2012.
2. ↑  "Menggali Kemegahan Arsitektur Mesjid Al-Osmani Bernuansa Empat Negara". 16 June 2012. Diarkibkan daripada yang asal pada 2016-09-11. Dicapai pada 2019-04-22.

Pautan luar
-----------

* Al-Osmani Mosque Tour Diarkibkan 2016-08-19 di Wayback Machine

Templat:Mosques in Indonesia
**Marwan Yousef Mohamed Rashid Lekrab al-Shehhi** (Arab: مروان يوسف محمد رشيد لكراب الشحي‎code: ar is deprecated , **Marwān Yūsuf Muḥammad Rashīd Lekrāb ash-Sheḥḥī**, juga dialih huruf sebagai **Alshehhi**) (9 Mei 1978 –11 September 2001) merupakan juruterbang perampas Penerbangan 175 United Airlines, yang menghempaskan kapal terbangnya ke dalam Menara Selatan World Trade Center dalam serangan 11 September 2001.

Shehhi ialah seorang mahasiswa dari Emiriah Arab Bersatu yang berpindah ke Jerman pada tahun 1996 lalu berkawan akrab dengan Mohamed Atta, Ziad Jarrah dan Ramzi bin al-Shibh, dan menubuhkan sarang Hamburg. Setelah berikrar untuk syahid, mereka berempat menjadi dalang serangan 11 September.

Pada akhir tahun 1999, Shehhi, Atta, Jarrah, dan bin al-Shibh pergi ke kem latihan pengganas di Afghanistan dan bertemu dengan Osama bin Laden yang merekrut mereka berempat untuk serangan ke atas Amerika Syarikat. Shehhi tiba di Amerika Syarikat pada Mei 2000, diikuti oleh Atta sebulan kemudian. Mereka berdua berlatih di Huffman Aviation di Florida, dan menerima lesen juruterbang komersil pada Disember 2000 daripada FAA.

Shehhi menghabiskan sepanjang tahun 2001 dengan membuat persiapan untuk serangan itu, seperti berjumpa dengan para perancang 9/11 yang terpenting, memudahkan ketibaan para perampas yang menaiki penerbangan lain, dan menaiki pesawat pemantau untuk merancang perampasan secara teliti.

Pada 9 September 2001, Shehhi terbang dari Florida ke Boston, lalu berdiam di Milner Hotel sehingga 11 September. Sebaik sahaja menaiki United 175, Shehhi dan empat lagi perampas menunggu 30 minit selepas berlepas untuk membuat serangan, kemudian Shehhi dapat merampas kawalan juruterbang. Maka pada 9:03 pagi, 17 minit selepas Mohamed Atta menghempaskan American 11 ke dalam Menara Utara, Shehhi yang berusia hanya 23 tahun menghempaskan pesawat Boeing 767 itu ke dalam Menara Selatan World Trade Center. Beliau merupakan juruterbang perampas yang termuda dalam serangan berkenaan. Detik hempasan Boeing 767 sebagai United 175 ke dalam Menara Selatan terpancar secara langsung di televisyen seluruh dunia.

Catatan
-------

1. ↑  Alternate forms of his name include Marwan Yusif Muhammad Rashid Al-Shehi, Marwan Yusif Muhammad Rashid Lakrab Al-Shihhi, and others. He was known to have used the alias Abu Abdullah.
2. ↑  "Flight Path Study - United Airlines Flight 175" (PDF). *National Transportation Safety Board*. 2002-02-19. Dicapai pada 2011-05-24.

Rujukan
-------

* Thompson, Paul. *The Terror Timeline*. ReganBooks, 2004. ISBN 0-06-078338-9.
* *The 9/11 Commission Report*. W.W. Norton & Company. ISBN 0-393-32671-3.

Pautan luar
-----------

* The Final 9/11 Commission Report
**Kubu Middleburg** atau *Bastion Middleburg* merupakan sebuah kubu pertahanan milik Belanda yang terletak begitu hampir dengan muara Sungai Melaka, dekat Bandar Hilir, Melaka. Kini kubu ini menjadi daya tarikan sejarah yang terkenal di Melaka dan dilindungi dibawah binaan bersejarah Warisan Negara.

Sejarah
-------

Selepas kejatuhan Portugis di Melaka pada tahun 1641 diatas tangan Belanda, pihak Belanda telah membuat percaturan baru bagi memastikan pemilikan dan keselamatan Melaka sentiasa berada dibawah penguasaannya. Mereka telah membangunkan lebih banyak dinding pertahanan bagi melindungi Melaka dari ancaman musuh. Salah satu kubu terhebat mereka ketika itu adalah Kubu Middleburg, keunikan kubu ini terletak pada aras binaannya yang lebih tinggi di tebing muara Sungai Melaka. Ini memberi peluang kepada mereka menyekat kedatangan musuh khususnya melalui jalan sungai dan muara laut. Pembinaan Kubu Middleburg telah dimulakan pada tahun 1660.

Lihat juga
----------

* Tempat menarik di Melaka
* A Famosa

Rujukan
-------

1. ↑  "Archived copy". Diarkibkan daripada yang asal pada 5 March 2016. Dicapai pada 20 July 2015. Unknown parameter `|deadurl=` ignored (bantuan)CS1 maint: archived copy as title (link)
2. ↑  "Bastion Middleburg - Tourism Malaysia". *tourism.gov.my*.
3. ↑  "Archived copy". Diarkibkan daripada yang asal pada 21 July 2015. Dicapai pada 20 July 2015. Unknown parameter `|dead-url=` ignored (bantuan)CS1 maint: archived copy as title (link)
4. ↑

|  |  |
| --- | --- |
|  | Wikimedia Commons mempunyai media berkaitan ***Kubu Middleburg*** |

Templat:Malaysian colonial architecture
Templat:Malaysian historical architectures and sites

|  |  |
| --- | --- |
| Ikon tunas | Rencana tentang bangunan dan struktur di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s



  

Koordinat: 2°11′38.8″N 102°14′53.3″E﻿ / ﻿2.194111°N 102.248139°E﻿ / 2.194111; 102.248139
Bagi kampung di India bernama sama, lihat Lahar, India.
Kesan tinggalan lahar hasil letusan Gunung Galunggung, Jawa Barat tahun 1982
**Lahar** (dari bahasa bahasa Jawa: ꦮ꧀ꦭꦲꦂcode: jv is deprecated , translit. **wlahar**) adalah aliran material vulkanik yang biasanya berupa campuran batu, pasir dan kerikil akibat adanya aliran air yang terjadi di lereng gunung (gunung berapi). Di kawasan tropik seperti Indonesia khususnya, kegiatan aliran lahar ini akan meningkat seiring dengan meningkatnya intensitas curah hujan.

Aliran lahar sangat berbahaya terutama bagi penduduk yang tinggal di perkampungan yang berada di lereng gunung ataupun laluan aliran lahar ini. Lahar dapat mengalir dengan kecepatan beberapa puluh meter per detik menempuh jarak sampai beberapa kilometer membawa tenaga yang cukup besar. Untuk itu biasanya lahar dibuatkan saluran khusus yang di dalam ilmu geoteknik dikenal sebagai "sabo".

Beberapa gunung dalam Nusantara yang mempunyai aktivitas aliran lahar ini misalnya Gunung Galunggung di Jawa Barat dan Gunung Merapi di Jawa Tengah/Yogyakarta di Indonesia.

Lihat juga
----------

* Lava
Kubu Akershus.
**Kubu Akershus** (Bahasa Denmark: *Akershus Festning*) telah dibina untuk mempertahankan Oslo, ibu kota Norway. Pada ketika itu terdapat dua kubu yang penting di Norway, Tønsberg dan Båhus. Akershus dibina untuk menggantikan Tønsberg oleh Raja Håkon V pada lewat 1290an selepas kejadian serangan orang besar Norway Count Alv Erlingsson dari Sarpsborg ke atas Oslo.

Pertama kali Akershus digunakan untuk bertahan apabila ia diserang oleh orang besar Sweden duke Erik dari Södermanland pada tahun 1308, yang pada tahun yang sama berjaya memenangi takhta Sweden. Kedudukannya yang berhampiran dengan laut adalah ciri yang utama kerana kekuatan tentera laut adalah amat penting disebabkan kebanyakan perdagangan Norway pada ketika itu adalah melalui laut. Dari segi strategi kubu ini adalah sangat penting bagi ibu kota dan dengan itu penting bagi Norway juga. Sesiapa yang menakluk Akershus dia juga memerintah Norway. 

Kubu ini telah berjaya bertahan dari banyak serangan terutamanya dari tentera-tentera Sweden. Pada awal abad ke 17, kubu ini mendapat rupa istana setelah dimodenkan dan diubahsuaikan semasa pemerintahan Raja Christian IV. 

Kubu ini tidak pernah berjaya ditakluk oleh musuh luar dalam serangan. Pada tahun 1940 Kerajaan Norway telah menyerah tanpa lawan kepada Nazi Jerman apabila ia keluar dari ibu kota apabila Norway dan Denmark diserang oleh Jerman (lihat Operasi Weserübung). Semasa Perang Dunia II beberapa orang telah menjalani hukuman bunuh di kubu ini oleh tentera Jerman. Selepas perang 8 orang Norway telah dibicarakan dan menjalani hukum bunuh atas kesalahan perang di kubu ini. Diantara mereka ialah Vidkun Quisling.

Bahagian perisik tentera Norway masih mempunyai pusat di Kubu Akershus. Walaupun Kubu Akershus adalah masih kawasan tentera tetapi ia dibuka untuk orang awam setiap hari sehingga jam 9 malam. Selain dari kubu, Muzium Tentera Norway dan Muzium Rintangan Norway boleh juga dilawati. 

Beberapa kerabat diraja telah dikebumikan di Makam DiRaja di kubu ini termasuk:

* King Haakon VII
* Queen Maud
* King Olav V
* Crown Princess Märtha

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman

 |
| Lain-lain | 
* MusicBrainz (tempat)

 |
Nando's Chickenland take-away di Canal Walk Shopping Mall, Cape Town, South Africa
Fail:Nandos-dhanmondi.jpgSebuah cawangan Nando's di Dhanmondi, Dhaka, Bangladesh
**Nando's** adalah sebuah rangkaian restoran berasal dari Afrika Selatan dengan tema Portugis. Diasaskan pada 1987, Nando beroperasi dai 26 buah negara dan lima benua.

Sejarah
-------

Restoran adalah dinamakan bersempena Nandie, anak lelaki Fernando Duarte salah satu daripada pengasas bagi rangkaian, yang pada asalnya Portugis. Dia dan seorang kawan, Robert Brozin, membeli sebuah restoran dipanggil *Chickenland* dalam Rosettenville, selatan Johannesburg, pada 1987. Ini menjadi restoran Nando yang pertama, yang diperbadankan pengaruh-pengaruh daripada bekas kolonis Portugis dari Mozambique, banyak daripadanya telah menetap di sebelah tenggara Johannesburg, selepas kemerdekaan tanah air mereka pada 1975.

Rujukan
-------

1. ↑   Nando pakar dalam hidangan ayam dengan sama ada lemon dan herba, mangga dan limau, sederhana, pedas atau lebih pedas peri-peri marinades (dengan betul dikenali sebagai Galinha à Africana). Hidangan-hidangan tambahan seperti nasi pedas, kentang goreng (dengan sama ada Chicken Salt, atau Peri Peri Salt), salad, jagung bertongkol (mealies), cous cous, popiah Portugis atau salad taman sampingan.
2. ↑  All About Nando's Peri Peri chicken values, pride and passion

Pautan luar
-----------

* Global Nando's website
**Nazam** merupakan salah satu jenis puisi lama yang berasal daripada puisi Arab, telah wujud lebih 100 tahun yang lalu. Nazam seakan-akan menyerupai nasyid tetapi ia boleh didendangkan secara perseorangan atau berkumpulan secara sponton oleh kaum wanita ketika menganyam tikar, membuat ketupat, menidurkan anak dan sebagainya. 

Kebanyakan lirik atau senikatanya berbentuk puisi lama mengandungi pelbagai nasihat dan tunjur ajar biasanya berkaitan dengan ilmu tauhid, Fardhu Ain, Sifat Rasul, Sifat 20 dan sebagainya. Kumpulan yang mendendangkan nazam ini biasanya terdiri daripada 5 hingga 8 orang. 

Menurut sejarah, Nazam dikatakan berasal dari Parsi dan pada abad ke 16, nazam dibawa ke Asia Tenggara melalui pedagang dan alim ulamak. 

> Aku mula nazam ini dengan nama,   
> Allah yang memberi fahaman agama,   
> Puji itu bagi Allah yang mulia,  
>  Lagi kekal ia lagi yang sedia.—tradisional, Contoh nazam

Dari contoh di atas yang di karang oleh Tuan Guru Haji Mustapa dari Kuala Linggi, dapat dilihat nazam dicipta oleh alim ulama yang mempunyai ilmu yang mendalam mengenai agama. Cara penyampaian bergantung kepada tajuk atau mesej yang hendak disampaikan. 

Di Melaka, Hajah Ramlah bte Haji Baba merupakan peminat nazam sehingga sekarang. Beliau merupakan ketua kepada Suara Srikandi Melaka yang memimpin Kumpulan Nazam Sri Kandi Tanjung Kling. Beliau yang berasal dari Tanjung Kling ,Melaka telah melibatkan diri dan menghidupkan semula nazam ini hampir 10 tahun lalu. Beliau merupakan wanita tunggal yang masih mengingati nazam yang hampir pupus. Menurut beliau, puisi-puisi lama yang didendangkan itu asli daripada nenek moyang turun temurun dan ia tidak diubah suai serta di tulis dengan tulisan jawi.

Rujukan
-------

1. ↑  "Dalam bahasa Arab, nazam secara umumnya bermakna puisi, trtapi di Alam Melayu ia lebih bermakna lagu atau zikir yang dilagukan" Abd Gani, Wahyunah; Shaidan, Mohamad (2002). *Puisi Melayu Lama Berunsur Islam*. Kuala Lumpur: Dewan Bahasa dan Pustaka. ISBN 983-62-5077-8.
**Kutu badan** (*Pediculus humanus humanus*, kadang-kadang dipanggil *Pediculus humanus corporis*) merupakan sejenis kutu yang hidup secara bersembunyi. Keadaan seseorang mempunyai kutu kepala, kutu badan, atau kutu ari-ari dikenali sebagai Pediculosis.

Kawasan kegemaran pijat adalah di celah-celah tilam, bantal dan juga sofa. Ia hidup dengan menghisap darah manusia. Setelah digigit pijat, kita akan merasa gatal dan mengalami sedikit lebam di kawasan bekas yang digigit.

Entomologi dan pathologi
------------------------

*Pediculus humanus humanus* (kutu badan) hampir tidak dapat dibezakan dengan kutu kepala *Pediculus humanus capitus* dan di bawah keadaan makmal mampu membiak silang. Bagaimanapun, dalam keadaan semulajadi kedua sub spesies tidak akan membiak silang dan menghuni habitat yang berlainan. Secara khusus kutu badan telah berubah untuk melekatkan telur mereka pada pakaian, sementara kutu kepala melekatkan telor mereka pada pangkal rambut.

Kutu badan merupakan ganguan kerana mereka menyebabkan kegatalan melampau. Selain itu, mereka juga merupakan vektor pemyebar penyakit lain seperti wabak tifus (*epidemic typhus*) dan demam berulang (*relapsing fever*) bawaan kutu.

Rawatan
-------

Penyahkutu boleh dicapai dengan merebus semua pakaian dan cadar.
Malah, pada suhu 130 °F atau 55 °C selama 5 minit akan menghapuskan hampir kesemua kutu dewasa dan menghalang telor daripada menetas..
Sekiranya perkara ini tidak mampu dilaksanakan, menggunakan bedak 10% DDT, 1% malathion atau 1% permethrin juga turut berkesan. Sekiranya racun serangga tiada, pakaian dan cadar dijangkiti kutu perlu dibakar menggunakan pembakaran terbuka.

Ubat biasanya tidak diperlukan, kerana masalah biasanya hilang dengan mandi setiap hari dan memakai pakaian bersih.

Ivermectin oral pada dos 12 mg pada hari 0, 7 dan 14 telah digunakan bagi ujian kecil untuk 33 orang di Marseilles, tetapi tidak berjaya menghapuskan sepenuhnya, sungguhpun ia berjaya menurunkan dengan jelas jumlah parasit dan peratusan orang yang dijangkiti. Pada masa kini, ivermectin semata-mata tidak boleh dosyorkan sebagai rawatan kutu badan.

Lihat juga
----------

* Kutu
* Kutu kepala
* Pijat

Rujukan
-------

1. ↑  Buxton, Patrick A. (1947). "The Anatomy of *Pediculus humanus*". *The Louse; an account of the lice which infest man, their medical importance and control* (ed. 2nd). London: Edward Arnold. m/s. 5–23.
2. 1 2  Raoult D, Roux V (1999). "The body louse as a vector of reemerging human diseases". *Clin Infect Dis*. **29**: 888–911.
3. 1 2  Page on website of CIGNA
4. ↑  Foucault C, Ranque S, Badiaga S; dll. "Oral ivermectin in the treatment of body lice". *J Infect Dis*. **193** (3): 474–6. Explicit use of et al. in: `|author=` (bantuan)CS1 maint: multiple names: authors list (link)
Untuk kegunaan lain, sila lihat Kutukan (nyahkekaburan).

Seorang wanita melakukan upacara mengutuk (Hokusai)
**kutukan** (juga dipanggil **imprecation**, **malediction**, **hex**, **execration**, **malison**, **anathema**, atau **commination**) ialah apa-apa yang dinyatakan ingin bahawa beberapa bentuk kesengsaraan atau musibah akan menimpa atau melekat pada satu atau lebih satu orang, tempat atau objek. Khususnya, "laknat" mungkin merujuk kepada hasrat atau lafaz sedemikian yang dikuatkuasakan oleh kuasa supernatural atau spiritual, seperti tuhan atau dewa, roh, atau kuasa alam, atau sebagai sejenis mantera oleh sihir (biasanya ilmu hitam) atau sihir; dalam erti kata yang terakhir, sumpahan juga boleh dipanggil **hex** atau **jinx**. Dalam kebanyakan sistem kepercayaan, kutukan itu sendiri (atau yang mengiringi ritual) dianggap mempunyai beberapa kuasa dalam hasilnya. Untuk menterbalikkan atau menghapuskan Kutukan kadangkala dipanggil "penyingkiran" atau "pemecahan", kerana mantera harus dihilangkan, dan selalunya memerlukan ritual atau doa yang rumit.

Rujukan
-------

1. ↑  "Definisi KUTUK". *Definition of the Oath by Merriam-Webster*. Dicapai pada 2019-07-19. Unknown parameter `|tarikh=` ignored (bantuan)
2. ↑  Chauran, Alexandra (2013). *Are You Deceived? Recognizing and Breaking the Curse*. Llewellyn Worldwide. ISBN 978-0-7387-3620-4.
**Kampung Sungai Perah** ialah sebuah perkampungan Orang Asli di Negeri Perak. Kampung Sungai Perah terletak kira-kira 3 kilometer dari Kampung Chopin Kanan, 10 km dari Pekan Parit dan di utara kawasan ini adalah bersempadan dengan Mukim Senggang iaitu sempadan Daerah Kuala Kangsar.

Sejarah
-------

Kampung Sungai Perah telah mula diduduki oleh orang Asli suku bangsa Semai pada awal tahun 1916. Di kampung ini pada awalnya terdapat banyak pokok-pokok perah yang menjadi sumber makanan bagi penduduk orang Asli. Berdasarkan keadaan kawasan ini, ketua kampung pada masa itu telah menamakan kampung ini sebagai Kampung Sungai Perah. Semenjak inilah,penduduk telah mula membuka tanah ini untuk menanam tanaman kontan seperti padi huma, ubi kayu, ubi keledek dan jagung.

Pada tahun 1940-an penduduk kampung ini telah mula menanam getah.
Pada tahun 1966 dan 1968, Jabatan Hal Ehwal Orang Asli telah membuka kawasan baru untuk Rancangan Tanaman Getah seluas 164 ekar. Setiap keluarga diberi seluas 2 ekar tanah getah.
Pada tahun 1970-an, Jabatan Hal Ehwal Orang Asli telah menjalankan penanaman semula bagi tanaman getah tua yang melibatkan tanah-tanah tanaman getah yang diusahakan sendiri oleh penduduk di awal tahun 1940-an iaitu seluas 38.37 hektar.

Tanah seluas 230 ekar yang diduduki ini merupakan Kawasan Orang Asli Sungai Perah, terdiri daripada kawasan perkampungan, dusun dan tanaman getah lama. Seluas 164 ekar merupakan Rancangan Tanaman Getah dan seluas lebih kurang 456 ekar lagi ditanam dengan getah baru, kelapa sawit dan kawasan-kawasan redang.

Kemudahan
---------

1. Jalan keluar masuk telah berturap (jalan tar)
2. Bekalan air bersih
3. Bekalan elektrik
4. Sebuah Tabika KEMAS
5. Sebuah sekolah rendah (Sekolah Kebangsaan Sungai Perah)
6. Sebuah dewan orang ramai
7. Rumah PPRT bagi keluarga yang miskin
8. pencawang telekomunikasi

Keagamaan/Kepercayaan
---------------------

* Animisma: 663 orang (87.3%)
* Islam: 20 orang (3.3%)
* Kristian: 42 orang (9.4%)
* Jumlah: 725 orang

Senarai ketua kampung (Batin)
-----------------------------

1. Penghulu Long Jeroneh
2. Penghulu Alang Tek a/l Ngah Godang
3. Penghulu Alang Gek a/l Alang Tek
4. Penghulu Long Dahaman a/l Itam Bit
5. Penghulu Alang Rindang a/l Alang Toi
6. Itam Basri b. Uda Arus
**Matlan Marjan** (lahir pada 18 Oktober, 1968) merupakan bekas penyerang dan ketua pasukan bola sepak kebangsaan Malaysia dari Sabah. Dia mula mendapat perhatian apabila menjaringkan dua gol ketika perlawanan persahabatan antara Malaysia dan England pada 1991 .

Anak jati Kg. Timbang Dayang, Kota Belud, Sabah, Matlan merupakan salah seorang pemain bola sepak yang disegani dalam tahun 90-an. Beliau bukan sahaja disegani di negeri Sabah, malah beliau merupakan salah seorang pemain Malaysia yang cukup berpengalaman dan memiliki kemahiran yang cukup tinggi.

Ketika menyarung jersi kebangsaan dalam perlawanan menentang Flamengo XI, Matlan mencipta sejarah apabila menjadi pemain pertama dari Sabah dipilih untuk mengetuai pasukan negara. Dalam satu perlawanan persahabatan menentang England di Stadium Merdeka pada 12 Jun 1991, pasukan Malaysia tewas 4-2 kepada pasukan gergasi dunia itu. Namun, pasukan negara tidak pulang dengan tangan kosong tatkala Matlan menjaringkan dua gol untuk pasukan negara. Dia juga menyamai rekod 35 tahun Toni Fritsch apabila berjaya menembusi gawang England sebanyak dua kali selaku pemain yang membuat penampilan sulung diperingkat antarabangsa.

Walau bagaimanapun, imej dan reputasi beliau dihancurkan oleh kesilapan beliau sendiri, apabila beliau bersama 4 orang rakan sepasukannya (pasukan Sabah) ditahan polis pada Jun 1995 atas tuduhan rasuah. Pada waktu tersebut beliau baru berusia 26 tahun. Seterusnya beliau telah digantung seumur hidup dari mewakili pasukan negeri apatah lagi negara dan dibuang daerah ke Semporna, Sabah. Sesungguhnya ini merupakan satu sejarah hitam dalam sejarah bola sepak negara dan patut dijadikan iktibar oleh semua pemain dan peminat bolasepak sejati.

Kini, Matlan masih lagi berkecimpung dalam dunia bola sepak. Kejayaan demi kejayaan yang tercipta membuatkan Matlan Marjan masih lagi disegani sehingga ke hari ini. Nama beliau masih lagi menjadi bualan ramai. Biarpun beliau terlibat dengan skandal rasuah bola sepak suatu ketika dahulu, namun kegigihan dan keikhlasan beliau untuk terus menyumbangkan pengalaman serta tenaga dalam dunia bola sepak masih lagi terserlah, terutama di kalangan belia. Beliau harus menjadi contoh terpenting dalam bola sepak negara seperti juga Allahyarham Mokhtar Dahari, Datuk Soh Chin Aun, Santokh Singh, dan Zainal Abidin Hassan.

Rujukan
-------

1. ↑  EnglandFC 1990 to 1995
2. ↑  TheFA.com - England
3. ↑  Statistik The FA
4. ↑  "No charges against Sabah six", *Bernama*. Diakses September 21, 2007.
5. ↑  "Four Sabah soccer players banished to remote areas", *Bernama*.
**Namibia, Land of the Brave** ("Namibia, Tanah yang Berani") merupakan lagu kebangsaan Namibia. Selepas kemerdekaannya pada 1990, Namibia mengadakan pertandingan bagi memilih lagu kebangsaan baru, yang dimenangi oleh Axali Doכseb, direktor bagi kumpulan muzik tradisi dari gurun Kalahari. Pada ulang tahun pertama kemerdekaan lagu kebangsaan baru dimainkan kepada umum buat kali pertama dan mendapat sambutan umum.

Seni kata
---------

### Lirik asal bahasa Inggeris

Namibia, land of the brave  

Freedom fight we have won  

Glory to their bravery  

Whose blood waters our freedom  

We give our love and loyalty  

Together in unity  

Contrasting beautiful Namibia  

Namibia our country  

Beloved land of savannahs,  

Hold high the banner of liberty  

**Chorus:**  

Namibia our Country,  

Namibia Motherland,  

We love thee.

### Lirik bahasa Jerman

Namibia, Land der Mutigen.  

Der Freiheitskampf ist gewonnen,  

Ehre Ihrem Mut, deren Blut flo fr unsere Freiheit.  

Wir geben unsere Liebe und Freiheit,  

In Einigkeit gemeinsam,  

Kontrastreiches schצnes Namibia,  

Namibia unser Land.  

Geliebtes Land der Savannen,  

Haltet das Banner der Freiheit hoch.  

**Chorus:**  

Namibia unser Land,  
 
Namibia Vaterland,  

Wir lieben Dich.  

### Terjemahan dalam bahasa Melayu

Namibia, tanah si berani  

Perjuangan kebebasan kita menangi  

Pujian bagi keberanian mereka  

Yang darahnya menyegar kebebasan kita  

Kami berikan cinta dan taat setia kami  

Bersama bersatu  

Berbeza indah Namibia

Namibia negara kita  

Tanah savana yang disayangi,  

Kibarkan tinggi panji-panji kebebasan  

**Koros:**  

Namibia negara Kita,  

Namibia Tanah air,  

Kami cintakan mu.
**Malaysia** bertanding di **Sukan Olimpik Remaja Musim Panas 2018** di Buenos Aires, Argentina dari 6 Oktober hingga 18 Oktober 2018. Chef-de-mission kontinjen Malaysia ialah bekas pemanah Olimpik dua kali Cheng Chu Sian. Malaysia memenangi pingat emas pertama di acara Olimpik, setelah sebelumnya memenangi pingat perak dan gangsa.

Goh Jin Wei menjadi atlet pertama yang memenangi pingat emas Sukan Olimpik Belia untuk Malaysia kedua Malaysia yang muncul sebagai pemenang di Sukan Olimpik Remaja sejak Cheam June Wei, yang memenangi emas beregu campuran di bawah bendera Mixed-NOCs pada tahun 2014, dan Pasukan Hoki lelaki meraih pingat emas kedua untuk kontinjen Malaysia pada Sukan Olimpik Remaja 2018 di Buenos Aires, Argentina. Sementara itu, gimnas remaja negara Rayna Hoh Khai Ling menggondol pingat perak di Sukan Olimpik Remaja melalui pasukan campuran pelbagai disiplin dalam Gimnastik tidak dikreditkan dalam pungutan pingat negara individu kerana acara itu adalah acara Jawatankuasa Olimpik Kebangsaan campuran di mana atlet dari bangsa yang berbeza bekerjasama untuk bertanding di bawah bendera Olimpik.

Pemenang pingat
---------------

| Pingat | Nama | Sukan | Acara | Tarikh |
| --- | --- | --- | --- | --- |
|  Emas |  Goh Jin Wei (MAS) | Badminton | Perseorangan perempuan | 12 Oktober |
|  Emas | Pasukan Hoki Lelaki 5s Malaysia
* Hamiz Ahir (MAS)
* Shahrul Saupi (MAS)
* Amirul Azahar (MAS)
* Arif Ishak (MAS)
* Syarman Mat (MAS)
* Kamaruzaman Kamarudin (MAS)
* Muhibuddin Moharam (MAS)
* Firdaus Rosdi (MAS)
* Akhimullah Anuar (MAS)

 | Hoki padang | Kejohanan lelaki | 14 Oktober |

Rujukan
-------

1. ↑  "Youth Olympics:Singapore 2010 feat a tough act to follow". *stadiumastro*. Dicapai pada 16 Oktober 2018.
2. ↑  "Jin Wei wins Malaysia's maiden Youth Olympics gold". *stadiumastro*. Dicapai pada 16 October 2018.
3. ↑  "Malaysia boys win Youth Olympics hockey gold". *stadiumastro*. Dicapai pada 16 Oktober 2018.
4. ↑  "Teen gymnast Rayna Hoh wins silver at YOG". *Malaymail*. Dicapai pada 16 Oktober 2018.
***L'Équipe*** (bahasa Perancis: "Pasukan", disebut: [leˈkip]) adalah sebuah akhbar sukan Perancis yang diterbitkan setiap hari di seluruh negara Perancis milik syarikat Éditions Philippe Amaury. Akhbar ini terkenal dengan liputannya dalam sukan bola sepak, ragbi, sukan permotoran serta perlumbaan basikal.

Ia dahulunya dikenali dengan nama ***L'Auto*** (1900–1940) yang merupakan sebuah akhbar sukan umum. *L'Auto* merupakan pelopor kepada perlumbaan Tour de France yang bermula pada 1903 dengan tujuan melariskan akhbar tersebut; malah jersi kuning yang dipakaikan pemenang perlumbaan tersebut turut diilhamkan daripada warna kertas yang digunakan bagi mencetak *L'Auto* pada masa itu. Liga Juara-Juara UEFA juga mendapat asalnya daripada ilham salah seorang wartawan akhbar ini bernama Gabriel Hanot.

*L'Équipe* diterbitkan dalam format lebar sehelai.

Senarai pengarah
----------------

* 1946-1984 : Jacques Goddet
* 1984-1993 : Jean-Pierre Courcol
* 1993-2002 : Paul Roussel
* 2003-2008 : Christophe Chenut
* 2008-kini : François Morinière

Senarai editor
--------------

* 1946-1954 : Marcel Oger
* 1954-1970 : Gaston Meyer
* 1970-1980 : Edouard Seidler
* 1980-1987 : Robert Parienté
* 1987-1989 : Henri Garcia
* 1989-1990 : Noel Couëdel
* 1990-1992 : Gérard Ernault
* 1993-2003 : Jérôme Bureau
* 2003-kini : Claude Droussent dan Michel Dalloni

Rujukan
-------

1. ↑  Adam Smith (15 November 2002). "Europe's Top Papers". *campaign*. Dicapai pada 7 February 2015.

Pautan luar
-----------

* Laman sesawang rasmi (Perancis)
Imej satelit Martinique
**Martinique** adalah sebuah pulau berstatus jabatan seberang laut (*département d'outre-mer*/DOM) Perancis dan juga kawasan seberang laut (*région d'outre-mer*) di bahagian timur Laut Caribbean. Ia terletak kira-kira 450 km timur laut Amerika Selatan, dan kira-kira 700 km di tenggara Republik Dominika. Prefekturnya (ibu kota) adalah Fort de France

Christopher Columbus mengunjungi pulau ini pada 15 Jun 1502. Orang Perancis mulai bermukim di Martinique pada 1635.

Sejarah
-------

Pemandangan Kubu Diraja kira-kira 1750.
Kewujudan manusia di Martinique dianggap agak baharu. Sejarahnya terbentuk terutamanya daripada penjajahan Amerika, penghambaan, perang-perang pengaruh antara empayar penjajah Eropah, evolusi aktiviti pertanian, peletusan Gunung Berapi Pelée pada 1902, bencana berkaitan suhu, dan juga tuntutan kemerdekaan moden.

Pentadbiran
-----------

Martinique adalah kawasan monojabatan (atau Kawasan dan Jabatan pada masa yang sama). Pulau ini terbahagi kepada 4 arrondissement, 34 komun dan 45 kanton. 

Martinique dengan Guadeloupe, yang terletak kira-kira 150 km ke utara, dan Guiana Perancis yang terletak di bahagian utara Amerika Selatan membentuk jabatan-jabatan Perancis Amerika (DFA). Kawasan Martinique juga merupakan kawasan-kawasan terluar Kesatuan Eropah.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Martinique*** |


|  |  |
| --- | --- |
|  | Wikikembara memiliki panduan pelancongan bagi ***Martinique***. |

* (Perancis) Situs resmi Diarkibkan 2009-11-24 di Wayback Machine
* (Inggeris) Situs resmi pariwisata Diarkibkan 2006-01-18 di Wayback Machine

Templat:Region Perancis

| * l
* b
* s
Senarai negara dan wilayah tanggungan di benua Amerika Utara |
| --- |
| Negara-negara berdaulat | Amerika Syarikat • Antigua dan Barbuda • Bahamas • Barbados • Belize • Kanada • Costa Rica • Cuba • Dominica • El Salvador • Grenada • Guatemala • Haiti • Honduras • Jamaica • Mexico • Nicaragua • Panama • Republik Dominika • Saint Kitts dan Nevis • Saint Lucia • Saint Vincent dan Kepulauan Grenadine • Trinidad dan Tobago |  |
| Wilayah tanggungan | 

|  |  |
| --- | --- |
| Denmark | Greenland |
| Perancis | 
 Saint Barthelemy **·**  Saint Martin **·**  Saint Pierre dan Miquelon **·**  Clipperton  |
| Belanda | 
 Aruba **·**  Curaçao **·**  Antilles Belanda  |
| United Kingdom | 
 Anguilla **·**  Bermuda **·**  Kepulauan Virgin British **·**  Kepulauan Cayman **·**  Kepulauan Turks dan Caicos **·**  Montserrat  |
| Amerika Syarikat | 
 Bajo Nuevo **·**  Pulau Navassa **·**  Puerto Rico **·**  Serranilla **·**  Kepulauan Virgin Amerika Syarikat  |

 |

|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Mantel meriam, ditandai warna merah, dipasang pada meriam kereta kebal (M1A1 Abrams Amerika)
**Mantel meriam** atau *gun mantlet* ialah sejenis plat armor atau penghadang berperisai yang dipasang pada pangkal meriam kenderaan tempur berperisai, melindungi bukaan laras senjata yang mengunjur dari badan atau turet armor dan, dalam banyak kes, memastikan peluru meriam yang berisi kepala peledak tidak terkeluar melepasi perisai kenderaan. Pada kebanyakan kereta kebal semasa Perang Dunia II, mantel meriam melindungi meriam utama dan mana-mana senjata sepaksi, dan mempunyai armor paling tebal pada kenderaan itu. Namun, dalam kebanyakan reka bentuk kereta kebal pasca Perang Dingin, mantel meriam menjadi salah satu bahagian paling lemah pada turet armor kenderaan dan dengan itu menjadi kelemahan.

Ini kerana banyak reka bentuk mantlet dipasang terus pada meriam, ia secara drastik meningkatkan berat keseluruhan sistem meriam dan jumlah usaha diperlukan untuk menaikkan dan menurunkannya. Ini merupakan isu bagi penstabil meriam kerana ia terbukti kurang efisien dan tepat dalam memastikan meriam stabil dengan penambahan berat mantlet. Oleh itu, seperti yang dilihat dalam kereta kebal seperti M1 Abrams dan Leopard 2, mantlet mempunyai perisai ringan daripada turet yang lain untuk mengurangkan berat dan ia menjadi lebih kecil untuk meminimumkan kawasan dimana projektil boleh terkena kerana jika ia berlaku, ia berkemungkinan besar mengakibatkan penembusan dan melumpuhkan meriam dan merosakkan ruang tempur.

Pada kenderaan seperti Chieftain, mantlet diketepikan sepenuhnya.

Galeri
------

* Mantlet kereta kebal Panther
* Mantlet Tiger I
* Mantlet kereta kebal M4 Sherman
* Mantlet kereta kebal Comet
* Kas mantlet T-70
* Mantlet Leclerc
* Mantlet Leopard 2A4
* Mantlet StuG III
* Mantlet Jagdpanther
* Mantlet ISU-122

Lihat juga
----------

* Penghadang meriam
* Mantlet

Rujukan
-------